รบ.เตรียมตั้งสำนักงานปฏิบัติการภูมิภาค
รัฐบาล หวังเป็นศูนย์กลางภูมิภาค ให้สิทธิพิเศษดึงตปท.ตั้งสำนักงานในไทย&nbsp;นายประดิษฐ์ ภัทรประสิทธิ์ รมช.คลัง ในฐานะประธานคณะอนุกรรมการพัฒนานโยบายส่งเสริมการลงทุนกิจการสำนักงานปฏิบัติการภูมิภาค (ROH) กล่าวว่า ขณะนี้รัฐบาลกำลังรวบรวมข้อมูลเพื่อสรุปถึงแนวทางในการให้สิทธิประโยชน์&nbsp; เพิ่มเติมทั้งที่เป็นภาษี และที่ไม่ใช่ภาษี แก่บริษัท เพื่อจูงใจให้เกิดการตั้งสำนักงานปฏิบัติการภูมิภาคในประเทศไทย เพราะถือเป็นกลยุทธ์ที่จะช่วยให้ประเทศไทยเป็นศูนย์กลางในภูมิภาคนี้ ทั้งในฐานะที่เป็นฮับทางด้านการผลิต และการให้บริการ&nbsp;นายประดิษฐ์ กล่าวว่า การเข้ามาตั้งสำนักงานปฏิบัติการภูมิภาคในประเทศไทยของบริษัทข้ามชาติยักษ์ใหญ่ จะช่วยสร้างประโยชน์ต่อประเทศอย่างมหาศาล และช่วยผลักดันเศรษฐกิจของเราให้เติบโตขึ้นด้วย นอกจากนั้นการที่มีผู้บริหารต่างชาติที่มีรายได้สูงย้ายเข้ามาในไทย จะทำให้มีความต้องการในเรื่องที่อยู่อาศัยเพิ่มขึ้น มีการจับจ่ายใช้สอยมากขึ้น ขณะเดียวกันรายได้ของธุรกิจโรงแรม ร้านอาหาร ก็จะเพิ่มขึ้นด้วยตามจำนวนของกิจกรรมระหว่างประเทศที่จะต้องย้ายมาจัดในประเทศไทย&nbsp;นอกจากนี้ การที่บริษัทข้ามชาติเข้ามาตั้งสำนักงานปฏิบัติ
3 ก.พ. 2553

รัฐบาล หวังเป็นศูนย์กลางภูมิภาค ให้สิทธิพิเศษดึงตปท.ตั้งสำนักงานในไทย นายประดิษฐ์ ภัทรประสิทธิ์ รมช.คลัง ในฐานะประธานคณะอนุกรรมการพัฒนานโยบายส่งเสริมการลงทุนกิจการสำนักงานปฏิบัติการภูมิภาค (ROH) กล่าวว่า ขณะนี้รัฐบาลกำลังรวบรวมข้อมูลเพื่อสรุปถึงแนวทางในการให้สิทธิประโยชน์  เพิ่มเติมทั้งที่เป็นภาษี และที่ไม่ใช่ภาษี แก่บริษัท เพื่อจูงใจให้เกิดการตั้งสำนักงานปฏิบัติการภูมิภาคในประเทศไทย เพราะถือเป็นกลยุทธ์ที่จะช่วยให้ประเทศไทยเป็นศูนย์กลางในภูมิภาคนี้ ทั้งในฐานะที่เป็นฮับทางด้านการผลิต และการให้บริการ นายประดิษฐ์ กล่าวว่า การเข้ามาตั้งสำนักงานปฏิบัติการภูมิภาคในประเทศไทยของบริษัทข้ามชาติยักษ์ใหญ่ จะช่วยสร้างประโยชน์ต่อประเทศอย่างมหาศาล และช่วยผลักดันเศรษฐกิจของเราให้เติบโตขึ้นด้วย นอกจากนั้นการที่มีผู้บริหารต่างชาติที่มีรายได้สูงย้ายเข้ามาในไทย จะทำให้มีความต้องการในเรื่องที่อยู่อาศัยเพิ่มขึ้น มีการจับจ่ายใช้สอยมากขึ้น ขณะเดียวกันรายได้ของธุรกิจโรงแรม ร้านอาหาร ก็จะเพิ่มขึ้นด้วยตามจำนวนของกิจกรรมระหว่างประเทศที่จะต้องย้ายมาจัดในประเทศไทย นอกจากนี้ การที่บริษัทข้ามชาติเข้ามาตั้งสำนักงานปฏิบัติการภูมิภาคในไทย ยังเป็นการเพิ่มโอกาสให้กับพนักงานคนไทยได้ก้าวไปสู่ตำแหน่งที่สูงขึ้นในระดับภูมิภาค มีรายได้เพิ่มขึ้น และมีความรับผิดชอบสูงขึ้นด้วย
นายประดิษฐ์ กล่าวอีกว่า จะจัดให้มีการสัมมนาในวันพุธที่ 10 ก.พ. 2553 ที่ศูนย์การประชุมแห่งชาติสิริกิติ์ เพื่อรับฟังความคิด เห็นของผู้ประกอบการโดยตรงว่ารัฐบาลควรจะให้สิทธิประโยชน์แบบไหน เพื่อให้ไทยเป็นสำนักงานปฏิบัติการภูมิภาคที่น่าสนใจ โดยจะมีหน่วยงานรัฐหลายแห่งที่มาช่วยกันทำงานนี้ ทั้งผู้บริหารกระทรวงการคลัง และผู้บริหารระดับสูงของแต่ละหน่วยงานอยู่ร่วมรับฟังความคิดเห็นของผู้ประกอบการด้วย เช่น ผู้บริหารของคณะกรรมการส่งเสริมการลงทุน ธนาคารแห่งประเทศไทย กรมสรรพากร สำนักงานเศรษฐกิจการคลัง รวมถึง สภาอุตสาหกรรมแห่งประเทศ และ สภาหอการค้าไทย